jkorsvik/nowiki_second_scrape_merged huggingface dataset:
Li Zuopeng

Li Zuopeng (kinesisk: 李作鹏, pinyin: Lǐ Zuòpéng; født 24. april 1914 i Ji'an i Jiangxi i Kina, død 3. januar 2009) var general i Folkets frigjøringshær og senere politiker i Folkerepublikken Kina.
Han ble med i den kommunistiske røde armé i 1930. Under kulturrevolusjonen ble han valgt til medlem av politbyrået for det kinesiske kommunistparti i 1969. Han var en av Lin Biaos støttespillere, og etter Lin Biaos fall mistet også general Li sin stilling. Han ble stilt for retten og dømt til 17 år lang fengselsstraff i 1981. 


== Referanser ==


== Eksterne lenker ==
Biografi, fra Sina.com. (kinesisk)
Arvid Lindén

Arvo Leander Lindén (født 27. februar 1887 i Tammerfors, død 18. mars 1941 i Helsingfors) var en finsk bryter som deltok i de olympiske leker 1908 i London.
Lindén vant en olympisk bronsemedalje i bryting under Sommer-OL 1908 i London. Han kom på tredjeplass i vektklassen lettvekt i gresk-romersk stil bak italienske Enrico Porro og Nikolaj Orlov fra Russland.


== OL-medaljer ==
1908  London -  Bronse i bryting, lettvekt gresk-romersk stil


== Eksterne lenker ==
(en) Arvid Lindén – Olympedia 
(en) Arvid Lindén – Sports-Reference (OL-resultater – arkivert) 
(en) Arvid Lindén – FILA
Altevågen

Altevågen er et naturområde som ligger på Trondenes utenfor Harstad.
Navnet Altevågen er trolig etter gammelnorsk alptr som betyr svane. Altevågen er altså "svanevågen", eller "vågen der svanene holder til".
Det beste utsynet over området får man fra Prekestolen. Denne fremskytende berghyllen gir et flott overblikk over vågen og Toppsundet. En informativ tavle gir forklaringer til landskapet og navn på de områder og fjelltopper en se fra dette utkikkspunktet. Nede på strandflaten ligger fornminnene som knytter Altevågen til Snorres saga om Olav den hellige, samt nyere tids kulturminner som tufter etter kirkestue og naust.


== Kilder ==
Trondarnes Distriktsmuseum
Jinggangshan (Ji’an)

Jinggangshan (井冈山; pinyin: Jǐnggāngshān) er et byfylke i byprefekturet Ji'an i provinsen Jiangxi i Folkerepublikken Kina.
Befolkningen var på 58 790 innbyggere i 1999.


== Samferdsel ==
Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Heze, Shangqiu, Xinzhou (ved Wuhan), Jiujiang, Nanchang, Heyuan, Huizhou og Shenzhen.
Kinas riksvei 319 fører gjennom fylket. Riksveien begynner i Xiamen i Fujian, løper nordvestover gjennom provinsene Jiangxi, Hunan, og Chongqing, til den ender opp i Chengdu, hovedstaden i provinsen Sichuan.


== Referanser ==


== Eksterne lenker ==
Lokalregjeringens side
Kart over Jinggangshan
Dødelig skjønnhet

Dødelig skjønnhet (originaltittel: Looker) er en amerikansk psykologisk science fiction-thriller fra 1981 skrevet og regissert av Michael Crichton. Hovedrollene spilles av Albert Finney, Susan Dey og James Coburn. Filmen handler om en plastisk kirurg som undersøker dødsfallene til flere av hans pasienter. Alle er vakre modeller og sporene peker mot et avansert dataselskap.  
Filmen har tematisk likhetstrekk med Crichtons sykehusthriller Coma fra 1978.


== Handling ==
Filmen dreier rundt dr. Larry Roberts, en plastisk kirurg som har som spesialitet å perfeksjonere kvinnelige modeller. Når en rekke av hans pasienter omkommer fatter han mistanke om at det ikke er helt tilfeldig. Han starter derfor sin egen etterforskning, samtidig som han forsøker å beskytte kvinnen som muligens blir neste offer. Sporene leder ham mot det multinasjonale- og høyteknologiske dataselskapet Digital Matrix. Det viser seg at selskapet bruker avansert datateknologi til å hypnotisere TV-seere til kjøp av reklameprodukter. Sentralt i denne prosessen er selskapets hemmelige apparat kalt L.O.O.K.E.R. (Light Ocular-Oriented Kinetic Emotive Responses).


== Om filmen ==


=== Priser ===
Den vant prisen for beste science fiction-film ved Brussels International Festival of Fantasy Film.


=== Mottakelse ===
Looker er ikke blant Crichtons mest kjente filmer. Den fikk lunken mottakelse av anmelderne og har bare oppnådd 29 % på Rotten Tomatoes.Den innbrakte 3,3 millioner dollar på kino i USA.


== I rollene ==
Albert Finney: Dr. Larry Roberts
James Coburn: John Reston
Susan Dey: Cindy Fairmont
Leigh Taylor-Young: Jennifer Long
Dorian Harewood: Lieutenant Masters
Tim Rossovich: Moustache Man
Darryl Hickman: Dr. Jim Belfield
Kathryn Witt: Tina Cassidy
Terri Welles: Lisa Convey


== Referanser ==


== Eksterne lenker ==
(en) Dødelig skjønnhet på Internet Movie Database 
(sv) Dødelig skjønnhet i Svensk Filmdatabas 
(fr) Dødelig skjønnhet på Allociné 
(nl) Dødelig skjønnhet på MovieMeter 
(en) Dødelig skjønnhet på AllMovie 
(en) Dødelig skjønnhet på Turner Classic Movies 
(en) Dødelig skjønnhet på Rotten Tomatoes 
(en) Dødelig skjønnhet på Metacritic 
Filmtrailer (YouTube)
RS 89 «Ragni Berg»

R/S 89 «Ragni Berg» var en redningsskøyte som ble bygget for Redningsselskapet i 1974 ved Fjellstrand Aluminium Yachts AS i Omastrand.
«Ragni Berg» var stasjonert på Brekstad i Trøndelag, men om sommeren ble den tidvis stasjonert andre steder langs norskekysten.Pr. 1. januar 2008 hadde «Ragni Berg» som redningsskøyte berget 51 personer fra «den visse død», 115 fartøyer fra totalforlis, og gitt assistanse til totalt 2916 fartøy.


== Se også ==
Redningsselskapets redningsskøyter


== Eksterne lenker ==
Live tracking på www.aprs.fi
Det russiske keiserdømmet under Sommer-OL 1908

Det russiske keiserdømmet under Sommer-OL 1908. Sportsutøvere fra Det russiske keiserdømmet deltok i tre sporter, bryting, friidrett og kunstløp, under Sommer-OL 1908 i London. Det russiske keiserdømmet kom på tolvteplass med én gull- og to sølvmedaljer.  


== Medaljer ==


== Medaljevinnerne ==
Nikolaj Orlov

Nikolaj Orlov (russisk: Николай Орлов) var en russisk bryter som deltok i de olympiske leker 1908 i London.
Orlov vant en olympisk sølvmedalje i bryting under Sommer-OL 1908 i London. Han kom på andreplass i vektklassen lettvekt i gresk-romersk stil bak italienske Enrico Porro.


== OL-medaljer ==
1908  London -  Sølv i bryting, lettvekt gresk-romersk stil


== Eksterne lenker ==
(en) Nikolaj Orlov – Olympedia 
(en) Nikolaj Orlov – Sports-Reference (OL-resultater – arkivert) 
(en) Nikolaj Orlov – FILA
Einar André Fredriksen

Einar Andre Fredriksen (født 4. juni 1973, død 10. januar 2003
) var en norsk bassist, mest kjent fra det norske doom metal-bandet Funeral.
Einar Andre Fredriksen var en av de fire første medlemmene i Funeral. Der var han bassist og låtskriver helt fram til sin død. Han har også vært vokalist og bassist for death metal-bandet The Flesh, det usignerte thrash metal-bandet Anti-Chord og doom metal-bandet Paradigma fra 1997 til 2003.
Einar Andre Fredriksen begikk selvmord 10. januar 2003
.


== Diskografi ==


=== Anti-Chord ===
The Misanthrope (Demo, 1992)


=== Funeral ===
Tristesse (demo, 1993)
Tristesse (studioalbum, 1994)
Beyond All Sunsets (demo, 1994)
Tragedies (studioalbum, 1995)
To Mourn Is a Virtue (demo, 1997)
The Passion Play (demo, 1999)
In Fields of Pestilent Grief (studioalbum, 2002)
Tragedies (samlealbum, 2006)


=== The Flesh ===
Icecold Macabre Lust (Demo, 1994)
Storming The Heavens Gate (Studioalbum, 1995)


=== Paradigma ===
The Beckoning of Lost Light (U-utgitt, 1998)


== Referanser ==


== Eksterne lenker ==
Intevj av Einar Andre Fredriksen
Einar Andre Fredriksen hos Metal Storm
Einar Andre Fredriksen hos Groove.no
Aleksandr Petrov (bryter)

Aleksandr Petrovitsj Petrov (russisk: Александр Петрович Петров; født 11. septemberjul./ 23. september 1876greg., død februar 1941) var en russisk bryter som deltok i de olympiske leker 1908 i London.
Petrov vant en olympisk sølvmedalje i bryting under Sommer-OL 1908 i London. Han kom på andreplass i den tyngste vektklassen, tungvekt over 93 kg, i gresk-romersk stil bak ungarske Richárd Weisz.


== OL-medaljer ==
1908  London -  Sølv i bryting, tungvekt gresk-romersk stil


== Eksterne lenker ==
(en) Aleksandr Petrov – Olympedia 
(en) Aleksandr Petrov – Sports-Reference (OL-resultater – arkivert) 
(en) Aleksandr Petrov – FILA
Zhang Hanzhi

Zhang Hanzhi (kinesisk: 章含之, pinyin: Zhāng Hánzhī; Wade–Giles: Chang Han-chih; født 1935 i Shanghai i Kina, død 26. januar 2008) var en kinesisk diplomat som underviste Mao Zedong i engelsk. Hun var tolk under den amerikanske president Richard Nixons besøk til Kina i 1972. 


== Bakgrunn og virke ==
Hun var uekte barn av en butikkekpeditrise og en ung mann fra en fremstående Shanghai-familie. Hun ble adoptert av Zhang Shizhao. Familien flyttet til Beijing i 1949. Fire år etter begynte hun på Beijing universitet for utenlandsstudier, der hun etter eksamen selv underviste. 
Hun møtte Mao i 1950, og begynte da å oversette fra engelsk for ham, og gi ham undervisning i språket. Undervisningen tok slutt i 1964, og noen år utbrøt kulturrevolusjonen. Zhang og hennes familie og venner var blant dem som ble forfulgt, skjønt hun senere sa at Mao til tider holdt en beskyttende hånd over dem. I 1971 ble hun overført til det kinesiske utenriksdepartement, der hun begynte sin diplomatiske karriere og deltok ved en rekke viktige internasjonale møter – hvorav det ovennevnte med Richard Nixon – på den tid da Folkerepublikken Kina hadde sine viktigste gjennombrudd på den diplomatiske arena. 
Hun skilte seg og inngikk i 1973 nytt ekteskap med Kinas sjefsdelegat til FN, Qiao Guanhua, som var 22 år eldre enn henne. Han døde ti år etter. 


== Se også ==
Biografi
Artikkel av Zhang Hanzhi om hennes undervisning av Mao Arkivert 18. desember 2008 hos Wayback Machine. Time Asia (engelsk)


== Referanser ==
Owen Gun

Owen Gun (Owen Machine Carbine) er en maskinpistol fra Australia, designet av Evelyn Owen i 1939.
Våpenet er det eneste australske våpen som ble brukt under andre verdenskrig, og var standard maskinpistol for den australske hæren gjennom krigen. Våpenet ble produsert av John Lysaght, ca. 50 000 våpen ble produsert mellom 1941 og 1945.


== Owen Gun i bruk ==
Owen Gun var noe større og tyngre enn tilsvarende andre maskinpistoler, men var kjent som et uvanlig pålitelig våpen. Under de harde kampene i jungelen i Ny-Guinea var det vanskelig å vedlikeholde våpen skikkelig og støv og gjørme gjorde at mange eller pålitelige våpen ikke fungerte. Owen Gun var lett og demontere, hadde enda færre deler enn en Stengun og åpninger bak i glidekassen som slapp ut vann, rust og gjørme. Delene hadde også ganske vid toleranse, slik at litt rusk i mekanismen ikke førte til å våpenet låste seg.Under kampene på Guadalcanal og Salomonøyene byttet australske og newzealandske kommandosoldater ut sine Thompson maskinpistoler med Owen Gun fordi Thompson ikke var diftsikker nok. Både New Zealand, Storbritannia og USA viste interesse for designen, men produksjonen ved John Lysaght var ikke stor nok til å dekke mer enn etterspørselen på hjemmebane. Etter andre verdenskrig ble den også brukt senere av australske tropper i både Koreakrigen og Vietnamkrigen. Den var standard maskinpistol frem til tidlig på 1960-tallet, hvor den ble byttet ut mot F1 maskinpistolen.


== Konstruksjon ==
Mekanismen har masseretardert sluttstykke, og skyter med åpent sluttstykke. Den er lett igjenkjennbar da den har et topp-montert våpenmagasin og sidemonterte sikter. Den har en stokk som ikke er foldbar, men kom også med pistolgrep.


== Referanser ==
Pauline Gedge

Pauline Gedge (født 1945 i Auckland, New Zealand) er en canadisk forfatter. Hun ble født på New Zealand, men flyttet til England 6 år gammel. Åtte år senere flyttet familien til Canada, hvor hun har bodd siden. Hun har to sønner: Simon (30) og Roger (28) med sin tidligere ektemann, Bernie Ramanauskas.
De fleste av bøkene hennes er historiske romaner fra det gamle Egypt, mens Stargate er science fiction. Romanene hennes er oversatt til 18 språk. De er svært suksessfulle på det europeiske markedet, og har på verdensbasis et totalt salg på over 6 millioner bøker. Gedges mann, Bernie Ramanauskas, foretok de historiske bakgrunnsundersøkelsene for mange av romanene hennes.
Første gang hun var i Egypt var med sønnen Simon i 1984.
Den yngste sønnen hennes har begynt å skrive sin første bok og Gedge valgte å kommentere det slik: «Jeg er selvsagt glad, men det er i tidligste laget å begynne når du er 28, men det er hans valg. Han har sagt ja til at jeg får lese den når den er ferdig. » 


== Bibliografi ==
1977: Child of the Morning, norsk utgave (1990): Solens datter
1978: The Eagle and the Raven
1982: Stargate
1984: The Twelfth Transforming, norsk utgave (2000): Solgudens sønn
1990: Scroll of Saqqara, norsk utgave (1991): Faraos sønn
1992: The Covenant
1994: House of Dreams
1996: House of Illusions, norsk utgave (1997): Egyptiske drømmer
1998–2000: Trilogien Lords of the Two Lands, norsk utgave (2000–2001): Herrer over de to land:
1998: The Hippopotamus Marsh: Lords of the Two Lands, Volume One, norsk utgave (2000): Flodhestsumpene
1999: The Oasis: Lords of the Two Lands, Volume Two, norsk utgave (2001): Oasen
2000: The Horus Road: Lords of the Two Lands, Volume Three, norsk utgave (2001): Horusveien
2007: The Twice Born
2008: Seer of Egypt


== Referanser ==
Christian Loos

Christian Loos (født 11. november 1974, død 28. oktober 2006
) var en norsk gitarist. Han spilte i de to norske pionerbandene innenfor sjangeren funeral doom, Funeral og Fallen.
Christian Loos var en av de fire første medlemmene i Funeral. Der var han gitarist helt fram til sin død. Hans yrke var gullsmed.


== Død ==
Christian Loos begikk selvmord 28. oktober 2006
. Anders Eek, som nå var den eneste fortsatt aktive av bandets grunnleggere uttalte følgende om Christian Loos selvmord:

Det er med et stort sorg og sjokk at jeg er her og kunngjør at min kjære venn og bandkammerat, Christian døde i sitt hjem sist lørdag. En gullsmed av yrke, var Christian meget lidenskapelig om både Funeral og vårt side-prosjekt, Fallen, og deltok aktivt i skriveprosessen til begge bandenes innspillinger. Han var en dedikert og kreativ musiker og var meget begeistret av faktumet om at Funeral til slutt hadde undertegnet en skikkelig handel med Tabu Recordings».


== Diskografi ==


=== Fallen ===
Demo 04 (Demo, 2004)
A Tragedy's Bitter End (Studioalbum, 2004)


=== Funeral ===
Tristesse (demo, 1993)
Tristesse (studioalbum, 1994)
Beyond All Sunsets (demo, 1994)
Tragedies (studioalbum, 1995)
To Mourn Is a Virtue (demo, 1997)
The Passion Play (demo, 1999)
In Fields of Pestilent Grief (studioalbum, 2002)
Tragedies (samlealbum, 2006)
From These Wounds (studioalbum, 2006)


== Referanser ==


== Eksterne lenker ==
Christian Loos hos Groove.no
Christian Loos hos Metal Storm
(en) Christian Loos på Discogs 
(en) Christian Loos på MusicBrainz 
(en) Christian Loos på Encyclopaedia Metallum
Australasia under Sommer-OL 1908

Australasia under Sommer-OL 1908. Tretti sportsutøvere fra Australia og New Zealand deltok i seks grener – boksing, friidrett, rugby union, skyting, stuping og svømming – under Sommer-OL 1908 i London. Australasia kom på ellevteplass med en gull-, to sølv- og to bronsemedaljer.  


== Medaljer ==


== Medaljevinnerne ==


== Kilder ==
Resultater og profilside Arkivert 8. desember 2012 hos Wayback Machine. på sports-reference.com
RS 90 «Odd Fellow II»

RS 90 «Odd Fellow II» var en redningsskøyte som ble bygget for Redningsselskapet i 1974 ved Fjellstrand Aluminium Yachts AS. Fartøyet er oppkalt etter Odd Fellow-ordenen, som i mange år har hatt et tett forhold til Redningsselskapet og som også finansierte byggingen.
Redningsskøyta ble tatt ut av tjeneste og solgt i 2011 for å benyttes i oppdrettsnæringen. Fartøyet eies per februar 2019 av Lerow AS på Dolmøya, som har beholdt navnet «Odd Fellow II».


== Rocknes-forliset ==
«Odd Fellow II» var den første båten som nådde frem til MS «Rocknes» etter at den hadde kantret i Vatlestraumen utenfor Bergen 19. januar 2004. Redningsskøyta hadde på den tiden stasjon på Kleppestø utenfor Bergen, og var på vei til et oppdrag ved Flesland når MS «Rocknes» kantret. «Odd Fellow II» var på plass på få minutt, og som første fartøy på stedet fikk de berget seks av mannskapet opp fra sjøen.

Rocknes-forliset er det absolutt verste og mest utfordrende jeg har vært med på.

RS «Odd Fellow II» og RS «Hvaler» deltok i det påfølgende utfordrende søkearbeidet. Det var 30 personer ombord i skipet. Av dem omkom 18 personer, derav én nordmann, én tysker og 16 filippinere. Som mulige årsaker til ulykken ble nevnt feilnavigering, mangelfull sjømerking, dårlig stabilitet og feil lasting.


== Se også ==
Redningsselskapets redningsskøyter


== Referanser ==


== Se også ==
RS «Odd Fellow»
Slaget om Filippinene (1941–42)

Slaget om Filippinene eller Filippinene-felttoget var den japanske invasjonen av landet 8. desember 1941, kun timer etter Pearl Harbor, og det filippinsk-amerikanske forsvaret av øyriket i begynnelsen av Japans erobring av Stillehavet under andre verdenskrig. Selv om felttoget endte i en klar japansk seier, holdt forsvarerne ut så lenge at de forsinket andre japanske angrep i Stillehavet og dermed indirekte hjalp de allierte motangrepene i det sørvestlige Stillehavet, som begynte i slutten av 1942.
Forsvarernes styrker var tallmessig overlegne i forhold til fienden i forholdet 3:2, men var dårlig trent og utstyrt, mens japanerne brukte sine beste frontlinjesoldater i begynnelsen av felttoget. Japans 14. hær konsentrerte også styrkene sine i felttogets første måneder, slik at den raskt kunne okkupere mesteparten av Luzon.
Fordi de trodde de allerede hadde vunnet felttoget, bestemte den japanske høykommando seg for å framskynde sine planlagte operasjoner på Borneo og i Indonesia med en måned, og trakk derfor bort deres beste divisjoner og størsteparten av flystyrker tidlig i januar 1942. Sammen med forsvarernes beslutning om å trekke seg tilbake og opprette en forsvarslinje på Bataanhalvøya gjorde dette at de filippinsk-amerikanske forsvarerne klarte å holde ut i fire måneder.
Til slutt overga styrkene på Bataan seg. Nærmere 100 000 menn hadde blitt tatt som krigsfanger under felttoget og ble nå utsatt for hard behandling av japanerne. Filippinene ble okkupert av japanerne, som satte opp en marionetteregjering, Den andre filippinske republikk. Japanerne møtte riktignok stor motstand fra filippinerne. 260 000 menn sies å ha vært organisert i geriljagrupper som meget effektivt kjempet mot okkupasjonen, for eksempel kommunistpartiets hukbalahap.
I 1944, under ett nytt slag om Filippinene, invaderte og befridde allierte og filippinske styrker landet. Opptil én million filippinere ble drept under denne okkupasjonen, mange i krigens siste måneder, og landet, inkludert hovedstaden Manila, ble i stor grad ødelagt
Mina Markenrud

Mina Markenrud (født 1863, død 17. oktober 1944) var en norsk samfunnsengasjert og en politisk aktivist. Den som hadde anledning til å hilse på Fru Mina Markenrud i Fiskum, vil ikke glemme det inntrykket av gammel solid bondekultur som preget så vel mennesket Mina Markenrud som hennes omgivelser. Mina Markenrud ble offer for en urettferdig bestemmelse i odel og arveretten. Resultatet var at hun måtte forlate sitt hjem hvor hun hadde bodd i over 30 år og hvor hennes mann og barn døde. Hun satte i gang en aksjon med fremsynte stortingsmenn som førte til at odelsloven den 3. juni 1915 ble gitt følgende tillegg: «andre odelsberettige kan ikke så lenge den lengstlevende ektefelle forblir ugift, drive denne fra gården, med mindre de kunde gjort odelsrett gjeldende om den første avdøde ektefelle hadde levet».


== Referanser ==
Fallen (band)

Fallen er et norsk doom metal-band. Alle medlemmene har spilt eller spiller i Funeral med unntak av Jarno Salomaa og Cecilie Langlie. Prosjektet er for tiden satt på pause, mens resten av medlemmene spiller inn et nytt Funeral album.
Bandet ble etablert som et side-prosjekt av Anders Eek i 1996. Eek etablerte bandet fordi han ønsket et band hvor han kunne eksperimentere med ekstreme ideer. Noe som ikke ville passet inn med det alt etablerte bandet Funeral sin stil. Fallen sin stil blir omtalt som svært dyster og «tung», ved et langsomt tempo og lange tunge riff.
Bandet hadde en konsert 12. november 2004 på Betong i Oslo.


== Diskografi ==
Demo 04 (Demo, 2004)
A Tragedy's Bitter End (Studioalbum, 2004)


== Medlemmer ==


== Eksterne lenker ==
(en) Fallen på Discogs 
(en) Fallen på MusicBrainz 
(en) Fallen på Encyclopaedia Metallum 
(en) Fallen på Songkick
RS 88 «Odd Fellow»

R/S 88 «Odd Fellow» var en redningsskøyte som ble bygget for Redningsselskapet i 1973 ved Fjellstrand Aluminium Yachts AS.
Skøyta var oppkalt etter Odd Fellow-ordenen som i mange år har hatt et tett forhold til Redningsselskapet og som også finansierte byggingen.
«Odd Fellow» var stasjonert i Arendal.
Pr. 1. januar 2008 hadde «Odd Fellow» som redningsskøyte berget 66 personer fra «den visse død», 103 fartøyer fra totalforlis, og gitt assistanse til totalt 2294 fartøy.


== Se også ==
RS «Odd Fellow II»Redningsselskapets redningsskøyter


== Eksterne lenker ==
Live tracking på www.marinetraffic.com
Jarno Salomaa

Jarno Salomaa, artistnavn Vindasyl og Raven, er en finsk musiker. Han etablerte funeral doom metal bandet Shape of Despair i 1995 under navnet Raven. 


== Diskografi ==


=== Wanderer ===
Surrounded by these firs (demo 1995)


=== Haven in shadows ===
Moments of honour (demo 1997)


=== Raven (pre Shape of despair) ===
Alone in the mist (demo 1998)
Promo tape (1998)


=== Rapture ===
Futile (album, Spikefarm records '99)


=== Shape of despair ===
Shades of... (album, Spikefarm records '00)
Angels of distress (album, Spikefarm records '02)
Illusion's play (album, Spikefarm records '04)
s/t (album, Spikefarm records '05)
Entering The Levitation (hyllestalbum til Skepticism 2006)
"Written In My Scars" (7" EP, Solarfall Records 2010)


== Eksterne lenker ==
(en) Jarno Salomaa på Discogs 
(en) Jarno Salomaa på MusicBrainz 
(en) Jarno Salomaa på Encyclopaedia Metallum
RS 92 «Odd Godager»

R/S 92 «Odd Godager» er en tidligere redningsskøyte som ble bygget for Redningsselskapet i 1975. Den var stasjonert i Arendal da den ble tatt ut av tjeneste.
Under et tokt i april 2007 slo plutselig skroget sprekker i baugen og vann sivet inn i båten. Man forstod da at skøyta var klar for utskifting. Frem til 2008 var «Odd Godager» i tjeneste som redningsskøyte og berget 60 personer fra «den visse død», 82 fartøyer fra totalforlis, og ga assistanse til totalt 2590 fartøy.
I 2008 ble RS «Odd Godager» erstattet av RS «Odd Fellow».
«Odd Godager» ble overtatt av KNS, og døpt om til «Sigval Bergesen» etter giveren Sigval Bergesen d.y.


== Se også ==
Redningsselskapets redningsskøyter


== Eksterne lenker ==
Live tracking på www.aprs.fi
Demo 04 (Fallen-demo)

Demo 04 er den første demoen til det norske doom metal-bandet Fallen, utgitt i 2004. 
Demoen ble spilt inn på Studio Tinnitus i 2003 og 2004.


== Sporliste ==
«Now That I Die» (17:48)
«Morphia» (7:02)


== Kilder ==
Demo 04 hos Encyclopaedia Metallum
A Tragedy’s Bitter End

A Tragedy's Bitter End er debutalbumet til det norske doom metal-bandet Fallen, utgitt i 2004. Studioalbumet ble bare utgitt i 1000 eksemplarer. Låtskrivere og komponister er Einar Fredriksen og Anders Eek.


== Sporliste ==
«Gravdans» (10:55)
«Weary and Wretched» (14:35)
«To the Fallen» (3:31)
«Morphia» (7:02)
«Now That I Die» (17:50)
«The Funeral» (3:07)


== Artister ==
Christian Loos – Gitar
Kjetil Ottersen – Vokalist, synthesizer, piano
Anders Eek – Trommer


== Kilder ==
A Tragedy's Bitter End hos Encyclopaedia Metallum
Haiti under Sommer-OL 1932

Haiti under Sommer-OL 1932. To sportsutøvere fra Haiti deltok i friidrett under Sommer-OL 1932 i Los Angeles. Haiti vant ikke noen medaljer.


== Medaljer ==


== Eksterne lenker ==
Resultater og profilside Arkivert 12. februar 2009 hos Wayback Machine. på sports-reference.com
Monaco under Sommer-OL 1928

Monaco under Sommer-OL 1928. Sju sportsutøvere fra Monaco deltok under Sommer-OL 1928 i Amsterdam. De vant ikke noen medaljer.


== Medaljer ==


== Kilder ==
Monaco under Sommer-OL 1928: Resultater og profilside Arkivert 16. desember 2012 hos Wayback Machine. på sports-reference.com
Rhodesia under Sommer-OL 1928

Rhodesia under Sommer-OL 1928. Sportsutøvere fra Rhodesia deltok under Sommer-OL 1928 i Amsterdam. To mannlige utøvere deltok i boksing. Det var første gangen Rhodesia deltok i et sommer-OL, de vant ikke noen medaljer.


== Medaljer ==


== Referanser ==